OzLabs/hebrew-wiki-articles huggingface dataset:
אבו עומאר

אבו עומאר (באנגלית: Abu Omar, בערבית: أبو عمر) הוא סרט קולנוע ישראלי משנת 2021 שנכתב ובוים על ידי רוי קריספל. הסרט מגולל את סיפורו של סאלח, פלסטיני המנסה לחזור אל ביתו בשטחים עם גופת בנו מבית חולים ישראלי ונתקל במירי, בחורה ישראלית בהיריון המחליטה לנסות לסייע לו. הסרט הופק על ידי איתי תמיר ולילה סרטים והוקרן במספר פסטיבלים ברחבי העולם<ref name=":0"></ref>.

זהו סרט הביכורים של רוי קריספל בכיכובם של קייס נאשף, שני ורצ'יק ומיקי ליאון וזיכה את נאשף בפרס השחקן הטוב ביותר בפסטיבל רבאט במרוקו. זהו הסרט הישראלי הראשון שהשתתף בתחרות רשמית בפסטיבל סרטים בצפון אפריקה<ref name=":1"></ref>.

== תקציר העלילה ==
מפגש בלתי אפשרי בין מירי, בחורה ישראלית הריונית לבין סאלח מוכה האבל שנושא את גופת בנו הפעוט, עומאר, בתיק ספורט. לאחר שעומאר בן השנתיים מת ממחלה בבית חולים ישראלי, מנסה אביו סאלח להחזירו לקבורה בכפרו בגדה. עם זאת, בית החולים אינו יכול לעזור בהסעת הגופה וסאלח נאלץ לצאת לדרך לבדו. במחסום, הוא מגלה שעקב עוצר לזמן בלתי מוגבל הוא אינו מורשה להיכנס לשטחים. חסר אונים ומבולבל, הוא עולה על האוטובוס הראשון שהוא נתקל בו ומגיע לעיירה נידחת בדרום. הוא נכנס אל שירותי הנשים על מנת לרחוץ את גופת בנו ופוגש שם את מירי. באותו רגע גומלת החלטה בליבה לעזור לו להביא את בנו לקבורה בכפר. המפגש האקראי הזה יוציא את השניים אל מסע סוריאליסטי מר-מתוק בנבכי החברה הישראלית ובדרך, יאלץ את סאלח לעבור את תהליך הפרידה מבנו.

== צוות שחקנים ==
{| class="wikitable"
|+
!שם שחקן/ית
!שם הדמות
|-
|קייס נאשף
|סאלח
|-
|שני ורצ'יק
|מירי
|-
|מיקי ליאון
|יואב
|-
|הילה מצקר-הלוי
|ליה
|-
|טל ברטוב
|עתליה
|}

== הפקה ==
{| class="wikitable"
|+
!תפקיד
!שם
|-
|מפיק
|איתי תמיר
|-
|במאי
|רוי קריספל
|-
|תסריטאי
|רוי קריספל
|-
|צלם
|מתן בללתי
|-
|עורך
|עוז גוטמן
|-
|מעצב פסקול
|מיכאל גורביץ'
|-
|עיצוב אמנותי
|תמר גדיש
|-
|מפיק בפועל
|עמי ליבנה
|-
|ליהוק
|דין קריספל ואבי מלכה
|-
|מקליט
|דניאל מועלם
|-
|הלבשה
|יהלי אביכזר
|-
|איפור
|נטע שושן
|-
|ע. במאי
|גיא שובל
|}
הסרט הופק בתמיכת הקרן החדשה לקולנוע וטלוויזיה<ref></ref>.

== הכרה בינלאומית ופרסים ==
הסרט הוקרן בבכורה עולמית בחודש נובמבר 2020 במסגרת פסטיבל הקולנוע הבינלאומי בטוקיו. לאחר מכן, השתתף בתחרות הרשמית בפסטיבל הסרטים בשנגחאי 2021 והוקרן בבכורה אירופית בפסטיבל הסרטים במוסקבה<ref></ref>. את בכורתו הישראלית ערך בספטמבר 2021 בפסטיבל הסרטים הבינלאומי חיפה<ref name=":0" />. הסרט זכה להפצה עולמית בין היתר ב-HBO אירופה.

כמו כן, זכה הסרט במספר פרסים:
* פרס הבימוי בפסטיבל איסקייה, איטליה 2021<ref name=":1" />
* פרס תא המבקרים ברוסיה בפסטיבל קאזאן 2021
* ציון לשבח של חבר השופטים בפסטיבל טרטיו מילניו ברומא 2021.
* פרס השחקן הטוב ביותר לקייס נאשף בפסטיבל רבאט במרוקו.
== קישורים חיצוניים ==

* [https://www.youtube.com/watch?v=Jsl6F6IZ_ws טריילר הסרט]
* [https://2020.tiff-jp.net/en/lineup/film/3301TKP02 אבו עומאר בפסטיבל טוקיו]
* [https://molodist.com/en/film/abu-omar אבו עומאר בפסטיבל מולודיסט קייב]
* [http://www.moscowfilmfestival.ru/miff43/eng/films/?id=43134 אבו עומאר בפסטיבל הסרטים במוסקבה]
* [https://www.cinematografo.it/recensioni/abu-omar/ ביקורת סרט מאיטליה]
== הערות שוליים ==

קטגוריה:קולנוע ישראלי
עוז בילו

עוז בילו (נולד ב-16 בינואר 2001 בראשון לציון שבישראל) הוא כדורגלן ישראלי המשחק בעמדת הקשר ההתקפי בקבוצת מכבי נתניה מליגת העל הישראלית. בנו של כדורגלן העבר יוסי בילו.

== קריירת מועדונים ==
בילו גדל במחלקות הנוער של מכבי תל אביב, הפועל ראשון לציון ומועדון ספורט אשדוד.

ב-2 ביוני 2020 ערך בילו את הופעת הבכורה שלו בקבוצה הבוגרת של מועדון ספורט אשדוד, בניצחון 3-2 על הפועל רעננה במסגרת עונת 2019/2020 בליגת העל. בסך הכל ערך שש הופעות ליגה בעונה זו. בעונת 2020/2021 הוסיף בילו 20 הופעות ליגה, והבקיע את שער הבכורה שלו בליגה, בניצחון 4-0 על בני יהודה תל אביב.
ב-24 בינואר 2023 הושאל למכבי נתניה, אשר רכשה אותו ביוני 2023.

== קריירה בינלאומית ==
בילו הוא חלק מסגל הנבחרת הצעירה של ישראל.

== קישורים חיצוניים ==

* [http://www.fcmn.co.il/Player.asp?player_id=210&cYear=2023 פרופיל], באתר מועדון מכבי נתניה

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:חלוצי כדורגל ישראלים
קטגוריה:כדורגלני מועדון ספורט אשדוד
קטגוריה:ראשון לציון: כדורגלנים
קטגוריה:ישראלים שנולדו ב-2001
איתן אזולאי

איתן אזולאי (נולד ב-26 במאי 2002) הוא כדורגלן ישראלי המשחק בעמדת הקשר המרכזי בקבוצת מכבי חיפה מליגת העל בכדורגל ומשמש כקפטן הנבחרת הצעירה של ישראל עד גיל 21.

== קריירת מועדונים ==
גדל במחלקות הנוער של בית"ר טוברוק, מכבי תל אביב, מכבי נתניה ומכבי פתח תקווה.

ב-12 ביוני 2020 ערך את הופעת הבכורה שלו בקבוצה הבוגרת של מכבי פתח תקווה, בהפסד 0–2 להפועל ניר רמת השרון במסגרת עונת 2019/2020 בליגה הלאומית. בסך הכול ערך שש הופעות ליגה בעונה זו, שהסתיימה בעלייתה של מכבי פתח תקווה לליגת העל. בעונת 2020/2021 ערך אזולאי 19 הופעות ליגה.

ב-21 באוגוסט 2022 נמכר למכבי נתניה ב-2.2 מיליון שקל והפך לרכש היקר בתולדות המועדון.

לאחר קדנציה מוצלחת במכבי נתניה במהלכה בלט גם במסגרת הנבחרת הצעירה כאשר היה שותף להעפלתה לאולימפיאדה, אזולאי נמכר ב-13 ביולי 2024 למכבי חיפה במסגרת טרייד כאשר מכבי נתניה קיבלה בתמורה לו את מאור לוי ו-1.5 מיליון אירו.

== נבחרות ישראל ==
אזולאי שיחק החל מבנבחרת הנערים של ישראל עד גיל 17, בנבחרת נוער ב' עד גיל 18, ומאז 2021 משחק עם הנבחרת הצעירה של ישראל עד גיל 21.

נכלל בסגל הנבחרת האולימפית של ישראל לטורניר הכדורגל באולימפיאדת פריז (2024).

== חיים אישיים ==
אזולאי נולד בפריז בירת צרפת ובגיל שנתיים עשה עליה עם משפחתו. הוא בעל דרכון צרפתי.

== תארים ==
;מכבי נתניה
*גביע הטוטו: 2022/2023

== קישורים חיצוניים ==

== הערות שוליים ==

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:נתניה: כדורגלנים
קטגוריה:כדורגלני מכבי פתח תקווה
קטגוריה:כדורגלני מכבי נתניה
קטגוריה:כדורגלני מכבי חיפה
קטגוריה:ישראלים ילידי צרפת
קטגוריה:כדורגלנים ישראלים באולימפיאדת פריז (2024)
קטגוריה:ישראלים שנולדו ב-2002
קתדרלת סנט לואיס

קתדרלת סנאט לואיס היא כנסייה גדולה של הכנסייה הקתולית, הממוקמת במרכז העיר של סנט לואיס, מיזורי, שבארצות הברית. בניית הקתדרלה הסתיימה בשנת 1914 ובעקבות ביקור של יוחנן פאולוס השני בשנת 1997 היא קיבלה מעמד של בזיליקה.

הקתדרלה נבנתה בסגנון אדריכלות נאו-ביזנטית בעלות של 3 מיליון דולר (לפי מחירי 1914). המבנה כולל שני צריחים בגובה של 69 מ'. המבנה כולל 2,500 מקומות ישיבה ויכול לאכלס 5,000 מתפללים.

==היסטוריה==
תכנון המבנה החל עוד בשנות ה-70 של המאה ה-19. הארגון לקידום רעיון בניית הקתדרלה הוקם בשנת 1871. אמנם תכנון מפורט של המבנה החל רק בתחילת המאה ה-20 והוא בוצע על ידי תומאס פ. ברנט וצוותו. ב-1 במאי 1907 נערך טקס תחילת הקמת המבנה. בניית המבנה הסתיימה בשנת 1914 אך פעילות דתית החלה רק בשנת 1926. בניית מוזאיקה פנימית הסתיימה בשנת 1988. מוזאיקה זו כוללת 41.5 מיליון חלקים ב-7,000 צבעים. היא מכסה שטח של 7,700 מ"ר והיא בין הגדולות בעולם. המוזאיקה מתארת את חייו של לואי התשיעי, מלך צרפת שעל שמו נקרא העיר והכנסייה ותיאור אירועים מהברית הישנה ומהברית החדשה שבוצעו על ידי יאן הנריק דה רוזן.

בשנת 1915 בקתדרלה הותקן עוגב ובשנת 1946 הוא הוחלף לעוגב חדש.

במרתף המבנה הוקם מוזיאון של הקתדרלה ושם נטמנו מספר ראשי הכנסייה של האזור.

==גלריה==
<gallery>
Cathedral_Basilica_of_St._Louis.JPG
St._Louis_Cathedral_Basilica_Main_Isle.jpg
Easter_mosaic.JPG
Cathedral Basilica of Saint Louis (St. Louis, MO) - exterior, quarter view 2.jpg
</gallery>

==קישורים חיצוניים==

* 
* [https://web.archive.org/web/20041204113954/http://www.cathedralstl.org/music/organ.html תיאור העוגב]

קטגוריה:סנט לואיס: מבנים
קטגוריה:ארצות הברית: כנסיות
סנטל לואיס
מוג'ינגה קמבונדג'י

מוג'ינגה קמבונדג'י (באנגלית: Mujinga Kambundji; נולדה ב-17 ביוני 1992), היא אתלטית שווייצרית, זוכת מדליית ארד באליפות עולם (דוחה 2019) ופעמיים ברציפות אלופת אירופה (מינכן 2022 ואמסטרדם 2024) בריצת 200 מטר, אלופת עולם באולם (בלגרד 2022) בריצת 60 מטר, סגנית אלופת אירופה (מינכן 2022) וזוכת מדליית ארד באליפות אירופה (אמסטרדם 2016) בריצת 100 מטר.

== ביוגרפיה ==
קמבונדג'י נולדה וגדלה בברן, לאם שווייצרית, ולאבא קונגולזי. היא האחות השנייה מתוך ארבע אחיות. אחותה הצעירה, דיטאג'י קמבונדג'י, היא אצנית שווייצרית למרחקים קצרים.

===2016===
באליפות אירופה שנערכה באמסטרדם, הולנד ביולי 2016 היא זכתה במדליית ארד בריצת 100 מטר בתוצאה של 11.25 שניות, אחרי דפנה סחיפרס מהולנד (10.90 שניות) ואיווט לאלובה-קוליו מבולגריה (11.20 שניות).

===2018===
באליפות העולם באולם שנערכה בבירמינגהאם ב-2 במרץ 2018 היא זכתה במדליית זהב בריצת 60 מטר בתוצאה של 7.05 שניות, אחרי מוריאל אהורה (6.97 שניות) ומארי-ז'וזה טה לו
(7.05 שניות), שתיהן מחוף השנהב.

באליפות אירופה שנערכה בברלין, גרמניה באוגוסט אותה שנה היא סיימה 3 פעמים במקום רביעי, בריצת 100 מטר בתוצאה של 11.05 שניות, בריצת 200 מטר בתוצאה של 22.45 שניות ובריצת שליחות 4x100 מטר בתוצאה של 42.30 שניות.

===2019===
באליפות העולם שנערכה בדוחה, קטר בתחילת אוקטובר 2019 זכתה במדליית ארד בריצת 200 מטר בתוצאה של 22.51 שניות, אחרי דינה אשר-סמית' מבריטניה (21.88 שניות) ובריטני בראון מארצות הברית (22.22 שניות). נוסף לכך, היא סיימה במקום רביעי בריצת שליחות 4x100 מטר בשיא לאומי חדש של 42.18 שניות.

===2021===
באולימפיאדת טוקיו (2020) היא סיימה במקום שישי בריצת 100 מטר בתוצאה של 10.99 שניות, בשלב המוקדמות היא קבעה שיא לאומי חדש של 10.95 שניות ובשלב חצי הגמר היא קבעה תוצאה של 10.96 שניות. היא סיימה במקום שביעי בריצת 200 מטר בתוצאה של 22.30 שניות, בשלב המוקדמות ובשלב חצי הגמר היא קבעה שיא לאומי חדש של 22.26 שניות. נוסף לכך, היא סיימה במקום רביעי בריצת שליחות 4x100 מטר בתוצאה של 42.08 שניות, בשלב המוקדמות היא קבעה שיא לאומי חדש של 42.05 שניות.

===2022===
====אלופת העולם באולם====
באליפות העולם באולם שנערכה בבלגרד, סרביה ב-18 במרץ 2022 היא זכתה במדליית זהב בריצת 60 מטר בשיא לאומי חדש ובתוצאת השנה בעולם של 6.96 שניות, לפני מיקיה בריסקו (6.99 שניות) וממריבת' סנט-פרייס (7.04 שניות), שתיהן מארצות הברית. 
====אלופת אירופה====
באליפות אירופה שנערכה במינכן, גרמניה באוגוסט אותה שנה היא זכתה בשתי מדליות, זהב וכסף. מדליית זהב בריצת 200 מטר בתוצאה של 22.32 שניות, לפני דינה אשר-סמית' מהממלכה המאוחדת (22.43 שניות) ואידה קרסטופט מדנמרק (22.72 שניות) ומדליית כסף בריצת 100 מטר בתוצאה של 10.99 שניות, אחרי ג'ינה ליקנקמפר מגרמניה (10.99 שניות) ולפני דריל נייטה מהממלכה המאוחדת (11.00 שניות).

===2024===
באליפות אירופה שנערכה ברומא, איטליה ביוני 2024 היא זכתה במדליית זהב בריצת 200 מטר בתוצאה של 22.49 שניות, לפני דריל נייטה (22.50 שניות) והלן פאריזו מצרפת (22.63 שניות).

== שיאים אישיים ==
===אצטדיון===
* ריצת 100 מטר: 10.89 שניות (2022), שיא שווייץ
* ריצת 200 מטר: 22.05 שניות (2022), שיא שווייץ
* מרוץ שליחים (4X100): 42.05 שניות (2021), שיא שווייץ
* מרוץ שליחים (4X200): 1:31.75 שניות (2014), שיא שווייץ
===אולם===
* ריצת 60 מטר: 6.96 שניות (2022), שיא שווייץ

==קישורים חיצוניים==

* 

קטגוריה:אצניות
קטגוריה:ספורטאיות שווייצריות
קטגוריה:ילידות 1992
קטגוריה:רצות באולימפיאדת טוקיו (2020)
סרגיי גריבקוב

סרגיי גריבקוב (ברוסית: Сергей Грибков; 4 ביולי 1822 – 16 בדצמבר 1893) היה צייר רוסי של סצנות היסטוריות וז'אנריות בסגנון ריאליסטי, וכן איקונוגרף.

== ביוגרפיה ==
סרגיי נולד במשפחה של סוחרים זעירים מקאסימוב. חוסר שביעות רצונו מעולם העסקים הוביל אותו לקריירה אמנותית בגיל מאוחר יחסית. ב-1841 היסטוריון האמנות והסופר סרגיי סטרוגנוב ביקר בקאסימוב והזדמן לו לבחון כמה מציוריו של גריבקוב. הוא התרשם מספיק כדי להציע שגריבקוב יעסוק באמנות באופן מקצועי. אביו הסכים בעל כורחו, וב-1844, הוא החל ללמוד בבית הספר לציור, פיסול ואדריכלות במוסקבה אצל מיכאיל סקוטי ואפולון מוקריצקי.<ref></ref>

בעודו בבית הספר, אביו דרש הוכחות לכך שהוא מתקדם. בשנת 1851, הציור שלו של אישה ספרדית מתפללת בכנסייה הביא לו ציון לשבח מהמועצה המנהלת של אגודת האמנות של מוסקבה והוא זכה בתואר "אמן" על ידי האקדמיה הקיסרית לאמנויות. <ref></ref>

הוא נשאר בבית הספר במוסקבה עד 1856. בשנת 1864, ציור שלו סצנה מתוך סיפור מאת גוגול, זיכה אותו בפרס הראשון בתחרות שנערכה על ידי "אגודת מוסקבה לאוהבי האמנות".

בין השנים 1880 ל-1890 בערך, הוא העביר שיעורים בסטודיו הפרטי שלו לאמנות במוסקבה וסיפק את כל התמיכה שהוא יכול לאמנים מתקשים, בעיקר אלכסיי סאווראסוב, שהיה לעיתים קרובות אורח בביתו של גריבקוב. בשנת 1882, הוא ערך תצוגה מרכזית ב"תערוכת האמנות והתעשייה הכל-רוסית".

במהלך השנים האחרונות לחייו, בנוסף לציורי השמן שלו, הוא יצר ציורי קיר לכמה כנסיות במוסקבה, קתדרלת סרגייב-קאזאן בקורסק וקתדרלת העלייה לשמיים בעיר הולדתו קאסימוב. הוא גם עשה ציורי קיר עבור בית החולים קתרין במוסקבה.

גריבקוב מת בעוני והיה צריך לגייס כספים כדי לשלם עבור הלווייתו.

== גלריה ==
<gallery mode="packed" heights="180">
File:Gribkov-Quarrel.jpg

File:Water Carrier by Gribkov.jpg

File:Gribkov k.godunova.jpg

File:Gribkov Talents.jpg

File:In the Shop 1882 by Gribkov.jpg

File:Gribkov-Lady.jpg
 </gallery>
== קישורים חיצוניים ==

== הערות שוליים ==

קטגוריה:ציירים רוסים
קטגוריה:ילידי 1822
קטגוריה:נפטרים ב-1893
כל האור שאיננו רואים (סדרת טלוויזיה)

כל האור שאיננו רואים (באנגלית: All the Light We Cannot See) היא מיני סדרת דרמה בבימויו של שון לוי בהפקת נטפליקס.<ref></ref> הסדרה מבוססת על הרומן זוכה פרס פוליצר מאת אנתוני דואר באותו שם,<ref></ref> ומככבים בה אריה מיה לוברטי, מארק ראפלו, לואיס הופמן ויו לורי.<ref></ref><ref></ref> הסדרה בת ארבעת הפרקים עוקבת אחר סיפורה של מארי-לור, נערה צרפתייה עיוורת וחייל גרמני בשם ורנר, שדרכיהם מצטלבות בצרפת הכבושה במהלך מלחמת העולם השנייה.<ref></ref><ref></ref>

== עלילה ==
עלילת הסדרה מתארת חייהם של שני בני נוער בשיאה של מלחמת העולם השנייה, מארי-לור, נערה צרפתייה עיוורת וורנר פניג, נער גרמני שאולץ להתגייס ולהילחם למען המשטר הנאצי.

== שחקנים ודמויות ==
=== תפקידים ראשיים ===
* אריה מיה לוברטי – מארי-לור לבלנק, נערה צרפתייה עיוורת ובתו של דניאל לבלאן
** נל סאטון – מארי-לור לבלנק הצעירה
* מארק ראפלו – דניאל לבלנק, אביה של מארי-לור ומסגר במוזיאון להיסטוריה של הטבע בפריז
* יו לורי – אטיין לבלנק, מתבודד סובל מהפרעת דחק פוסט-טראומטית כתוצאה משירותו במלחמת העולם הראשונה, ודודה רבא של מארי-לור
* לואיס הופמן – ורנר פניג
* לארס איידינגר – רס"ר ריינהולד פון רומפל

===תפקידי משנה===
* אנדריאה דק - סנדרינה
* אד סקריין - רודולף סיידלר
* פליקס קאמרר - שמידט. קצין באס אס שהתחזה למומחה למערכות תקשורת. ורנר מגלה את סודו וגם שמידט מגלה את הסוד של ורנר ובתום מאבק הדדי, ורנר מחסל את שמידט.

== הפקה ==
במרץ 2019, נטפליקס וחברת ההפקות "21 Laps Entertainment" רכשו את הזכויות לפיתוח סדרת טלוויזיה מוגבלת לעיבוד הרומן עם שון לוי, דן לוין וג'וש בארי.<ref></ref> בספטמבר 2021, פורסם כי נטפליקס נתנה להפקה אישור להפיק סדרה המורכבת מארבעה פרקים, כאשר סטיבן נייט כותב את התסריט ולוי יביים את כל הפרקים.<ref></ref>

== ליהוק ==
בדצמבר 2021, פורסם שאריה מיה לוברטי לוהקה לתפקיד מארי-לור.<ref></ref>

בינואר 2022, פורסם כי מארק ראפלו ויו לורי לוהקו לתפקיד ראשי. רפאלו יגלם את דניאל לבלנק, ולורי יגלם את אטיין לבלנק.<ref></ref>

בפברואר 2022, פורסם כי לואיס הופמן, לארס אידינגר ונל סאטון לוהקו לסדרה.<ref></ref>

במרץ 2022 פורסם כי המלחין ג'יימס ניוטון הווארד יכתוב את הפרטיטורה המוזיקלית לסדרה.<ref></ref>

== פרסים ומועמדויות ==
{| class="wikitable"
!שנה
!פרס
!קטגוריה
!מועמד (ים)
!תוצאה
!מקורות
|-
! rowspan="3" |2024
!פרס גלובוס הזהב
|מיני-סדרה או סרט טלוויזיה הטוב ביותר
|כל האור שאיננו רואים
|
|<ref></ref>
|-
!פרס אינדפנדנט ספיריט
|הביצוע הפורץ הטוב ביותר בסדרה חדשה עם תסריט
|אריה מיה לוברטי
|
|<ref></ref>
|-
!פרס סטלייט
|המיני-סדרה והסדרה המוגבלת או סרט הטלוויזיה הטוב ביותר 
|כל האור שאיננו רואים
|
|<ref></ref>
|}

==קישורים חיצוניים==
* 

*
* 

== הערות שוליים ==

קטגוריה:סדרות טלוויזיה על משפחות
קטגוריה:תוכניות טלוויזיה באנגלית
קטגוריה:נטפליקס: תוכניות וסדרות
קטגוריה:סדרות דרמה אמריקאיות
קטגוריה:סדרות טלוויזיה אמריקאיות שעלו לשידור בשנות ה-2020
קטגוריה:סדרות עם עלילה לא ליניארית
סרגיי סטרוגנוב

סרגיי סטרוגנוב (ברוסית: Сергей Строганов; 8 בנובמבר 1794 – 22 במרץ 1882) היה אציל רוסי, מדינאי, היסטוריון אמנות, ארכאולוג, אספן ונדבן. הוא היה בן למשפחת סטרוגנוב המפורסמת. <ref></ref>

== ביוגרפיה ==
הוא נולד בסנט פטרסבורג, בירת האימפריה הרוסית, בשנת 1794 לברון גריגורי סטרוגנוב (1770–1857) ולנסיכה אנה טרבטסקיה (1765–1824). <ref></ref> <ref></ref>

כנער ובוגר צעיר לחם למען רוסיה במלחמות נפוליאון והתבלט בקרב בורודינו ובקרב לייפציג. ב-1815 נשא סטרוגנוב לאישה את נטליה פבלובנה סטרוגנובה (1796–1872), בתה של סופי גוליצין, איתה נולדו לו ארבעה בנים ושלוש בנות. לאחר מכן השתתף סטרוגנוב במלחמת רוסיה-טורקיה בשנים 1828–1829 ובמלחמת קרים.

הרוזן סרגיי סטרוגנוב מילא תפקיד גדול בהתפתחות החינוך והתרבות הרוסית במהלך המאה ה-19. בשנת 1825, סטרוגנוב ייסד את האקדמיה הפרטית הראשונה לאמנות ברוסיה (במוסקבה) באמצעות כספו. האקדמיה לאמנות לימדה אומנויות ומלאכות ל-360 אנשים, כולל ילדים וצמיתים. מ-1835 עד 1847, סטרוגנוב היה הממונה על החינוך במחוז מוסקבה, שכלל את אוניברסיטת מוסקבה אשר פרחה אז כמקום מרכזי בחיי האינטלקטואלים הרוסיים. <ref>Evans, Charles T. (1991). Count Sergei Stroganov and the Development of Moscow University, 1835-1947 (PhD). University of Virginia.</ref> בשנת 1860 שונה שם האקדמיה לאמנות לבית הספר סטרוגנוב והיא חינכה אדריכלים ואמנים בולטים רבים.

מ-17 באפריל 1859 עד 8 בספטמבר 1859, כיהן הרוזן סטרוגנוב כמושל הכללי של מוסקבה. החל משנת 1860, סטרוגנוב היה המורה של בנו הבכור של הקיסר אלכסנדר השני, וכן של בניו הצעירים.

סטרוגנוב כיהן גם במועצת המדינה של האימפריה הרוסית והיה יו"ר האגודה להיסטוריה ועתיקות ברוסיה בין השנים 1837 ל-1874, וכן ייסד את הוועדה לארכאולוגיה, שניהלה חפירות בערים עתיקות ברוסיה.

כבעל אדמות, סטרוגנוב התנגד לשחרור הצמיתים הרוסים על ידי הצאר אלכסנדר השני ב-1861.

לאחר רצח אלכסנדר השני ב-1881, הצליח סטרוגנוב ואחרים, לשכנע את הצאר הרוסי החדש, הרוזן אלכסנדר השלישי, לגנוז את הצעתו של מיכאיל לוריס-מליקוב לשינוי הדומא והחוקה הרוסית. <ref></ref>

סטרוגנוב נפטר בשנת 1882 בביתו בסנט פטרסבורג, בן 87.

== קישורים חיצוניים ==

* 
== הערות שוליים ==

קטגוריה:נדבנים
קטגוריה:אצולה רוסית
קטגוריה:גנרלים בצבא האימפריה הרוסית
קטגוריה:מקבלי עיטור אלכסנדר נבסקי (האימפריה הרוסית)
קטגוריה:מקבלי עיטור גיאורגי הקדוש
קטגוריה:מעוטרי אות מסדר העיט האדום
קטגוריה:אבירי מסדר הפיל
קטגוריה:ראשי עיריית מוסקבה
קטגוריה:אנשי צבא רוסים במלחמת קרים
קטגוריה:ילידי 1794
קטגוריה:רוסים שנפטרו ב-1882
ג'ון רוט

ג'ון ולבורן רוט (באנגלית: John Wellborn Root; 10 בינואר 1850 – 15 בינואר 1891) היה אדריכל אמריקאי שהתמקם בשיקגו עם דניאל ברנהם. הוא היה ממייסדי אסכולת שיקגו. שניים מבנייניו הוגדרו כ; אחרים זכו לציוני דרך בשיקגו ונרשמו במרשם הלאומי של מקומות היסטוריים. בשנת 1958, הוא זכה, לאחר מותו, ב.

==ביוגרפיה==
ג'ון ולבורן רוט נולד בשנת 1850 בלומפקין , ג'ורג'יה, בנם של סידני רוט, בן האצולה הדרומית (Planter class), ואשתו, מרי הארווי קלארק. הוא נקרא על שם דודו מצד האם, . רוט גדל באטלנטה, שם התחנך לראשונה בבית. כשאטלנטה נפלה לידי האיחוד במהלך מלחמת האזרחים האמריקאית, אביו של רוט שלח אותו ושני נערים נוספים על ספינת קיטור לבריטניה, שם לאביו, סידני, היה עסק לספנות שבסיסו בליברפול, אנגליה. אמו ואחותו נסעו לקוטברט, ג'ורג'יה .

בעודו בליברפול, רוט למד בבית הספר קלייר מאונט. נאמר כי עבודת העיצוב המאוחרת שלו הושפעה מעבודתו החלוצית של אדריכל ליברפול , שתכנן ובנה את שני הבניינים הראשונים בעולם עם קונסטרוקציית מתכת וקירות מסך זכוכית, Oriel Chambers (1864) ורחוב קוק 16 (1866).

לאחר חזרתו של רוט לארצות הברית, הוא קיבל ב-1869 תואר ראשון מאוניברסיטת ניו יורק. לאחר סיום הלימודים, הוא החל לעבוד כשוליה ללא שכר אצל האדריכל ג'יימס רנויק הבן . מאוחר יותר הוא החל לעבוד בתפקיד עם ג'ון באטלר סנוק בניו יורק. בזמן שעבד עבור סנוק, רוט היה מפקח בנייה בגרנד סנטרל דיפו המקורי, שקדם לתחנת גרנד סנטרל של וורן ו-ווטמור. רוט הושפע מאוד מהאדריכלות של הנרי הובסון ריצ'רדסון .

ב-1871 עבר רוט לשיקגו, שם הועסק כשרטט ב. שם פגש את דניאל ברנהם ושנתיים מאוחר יותר ב-1873 הקימו הצעירים את משרד האדריכלים ; הם עבדו יחד 18 שנים. במהלך השפל הכלכלי של 1873, רוט הרוויח הכנסה נוספת מעבודות עם חברות אחרות וכנגן עוגב בכנסייה הפרסביטריאנית הראשונה.

==קישורים חיצוניים==

* 
* 
<div class="mw-content-ltr">
* [https://archive.org/search.php?query=%28+%22John+Wellborn+Root%22+OR+%22Root%2C+John+Wellborn%22+%29 Works by or about John Wellborn Root] at Internet Archive
</div>

==הערות שוליים==

קטגוריה:אדריכלים אמריקאים במאה ה-19
קטגוריה:אמריקאים שנולדו ב-1850
קטגוריה:אמריקאים שנפטרו ב-1891
אלפרד ויליאם האויט

אלפרד ויליאם האויט (באנגלית: Alfred William Howitt; 17 באפריל 1830, נוטינגהאם – 7 במרץ 1908) היה אנתרופולוג, חוקר ארצות ומומחה בידיעת הטבע אוסטרלי.

== ביוגרפיה ==
אלפרד ויליאם האויט נולד בשנת 1830 בנוטינגהאם למשפחה של סופרים. קרוב משפחתו סידר לו עבודה במשרדי המכרות.

בשנת 1861 הוא הועמד בראש משלחת הצלה של משלחת שיצאה ממלבורן במטרה לחצות את אוסטרליה לכיוון צפון ולא הגיע ליעד. בספטמבר הוא נפגש עם ניצול היחיד של המשלחת וקבר את היתר במקום.

האויט ערך מספר מסעות נוספות ברחבי אוסטרליה. הוא אסף חומר בוטני רב והעביר אותו לידי פרדיננד פון מילר. הוא היה אנתרופולוג וחקר תרבות וחברה של ילידים אוסטרלים. חומר רב התקבל מויליאם ברק. את ממצאי מחקריו הוא פרסם בספר "Kamilaroi and Kurnai" (1879) ובספר The Native Tribes of South East Australia (1904).

על התרומה לקידום המדע אלפרד ויליאם האויט קיבל את בשנת 1903 מטעם ואת הראשונה בשנת 1904 מטעם . בשנת 1906 הוא התקבל למסדר מיכאל הקדוש וג'ורג' הקדוש. מספר מקומות באוסטרליה נקראו על שמו.

== קישורים חיצוניים ==

* [https://adb.anu.edu.au/biography/howitt-alfred-william-510 ביוגרפיה]

קטגוריה:מדענים אוסטרלים
קטגוריה:אנתרופולוגים
קטגוריה:מגלי ארצות אוסטרלים
קטגוריה:מסדר מיכאל הקדוש וג'ורג' הקדוש: עמיתים
קטגוריה:בריטים שנולדו ב-1830
קטגוריה:נפטרים ב-1908
מאסטר רושי

סמל [[קאנג'י המזוהה עם תלמידי בית הספר לאמנות לחימה של רושי]]
מאסטר רושי (ידוע גם בשם קאמה סנין; ביפנית: 亀仙人, "הצב הזקן") הוא דמות מזיכיון האנימה והמאנגה דרגון בול. קאמה סנין הוא מאסטר לאומניות לחימה, ונחשב לאחת הדמויות החזקות ביותר במאנגה המקורית. רושי חי על אי בודד, ולעיתים לובש שריון צב על הגב. רושי ידוע בכך שאימן בעברו את סון גוקו באמנויות לחימה, וכן היה המאמן של דמויות נוספות המופיעות במאנגה דוגמת אביו המאמץ של גוקו סבא גוהאן, המלך אוקס, יאמצ'ה ואת קרירין. לקמה סנין יש צב בן 1,000 שנים. היה אלוף באמנויות לחימה בכדור הארץ.

אף על פי שעם התקדמות המאנגה והאנימה דמותו הפכה לפחות ופחות דומיננטית, מאסטר רושי עדיין נחשב לאחת הדמויות המרכזיות והאייקוניות של הזיכיון, וגם במדיות מאוחרות יותר בזיכיון ניתן לראות כי אחד ממקומות המפגש העיקריים של חבורת הדרגון בול הוא בביתו של קמה סנין.

==קישורים חיצוניים==

==הערות שוליים==

קטגוריה:דמויות דרגון בול
JCB (חברת אשראי)

JCB (במקור ראשי התיבות של Japan Credit Bureau) היא חברת כרטיסי אשראי יפנית העוסקת בהנפקת וסליקת כרטיסי אשראי, ובעלת שותפויות אסטרטגיות עם הרשת האמריקאית Discover (בישראל פועלת תחת המותג של חברת הבת דיינרס קלאב אינטרנשיונל), UnionPay הסינית, American Express בקנדה וחברת RuPay ההודית.

== היסטוריה ==
החברה הוקמה והחלה לפעול בשנת 1961, אך התבססה בשוק היפני רק בשנת 1968 עם רכישת תאגיד "Osaka Credit Bureau" בשנת 1968. כרטיסי החברה הונפקו ל-130 מיליון לקוחות ב-23 מדינות בשנת 2020.

מאז שנת 1981, הרחיבה JCB את פעילותה העסקית מחוץ ליפן. כרטיסיה מופצים ב-24 מדינות, לרוב בידי בנקים מקומיים הפועלים תחת זיכיון התאגיד ובאמצעות חברת הבת JCB International Credit Card Co., Ltd, אשר נשלטת במלואה על ידי חברת האם.

נכון למרץ 2021, החברה בעלת הכנסות שנתיות של 2.793 מיליארד דולר, עם רווחים שנתיים של כ-405 מיליון דולר.

== בישראל ==
בישראל כרטיסי JCB אינם מונפקים כלל, ונסלקים על ידי ישראכרט בלבד.

== קישורים חיצוניים ==

* 
* 
* [http://www.jcbcorporate.com אתר תאגיד JCB] 

== הערות שוליים ==

קטגוריה:חברות כרטיס אשראי
קטגוריה:חברות יפניות
Snap (שיר של רוזה לין)

"Snap" (בעברית: "להישבר") הוא סינגל שהקליטה הזמרת הארמנית רוזה לין. הוא יצא לאור ב-19 במרץ 2022, בהוצאת חברת התקליטים Nvak Collective.<ref></ref> השיר ייצג את ארמניה באירוויזיון 2022, שהתקיים בטורינו שבאיטליה, בהתאם לבחירת רשות השידור הארמנית (AMPTV).<ref></ref>

== לפני האירוויזיון ==
רשות השידור הארמנית החליטה לבחור באופן פנימי את הנציג והשיר של המדינה לתחרות האירוויזיון. שמועות בקרב מעריצי התחרות קבעו כי בין המועמדים של רשות השידור נמנו אתנה מנוקיאן, סארו גבורגיאן, ארסן גריגוריאן ורוזה לין.<ref></ref><ref></ref> ב-15 בפברואר 2022 דחתה AMPTV את הטענות לפיהן לין נבחרה, וציינה כי ההחלטה עתידה להתקבל בחודש מרץ.<ref></ref> ב-11 במרץ הכריזה כי לין נבחרה לייצג את המדינה באירוע האירווזייון הקרב.<ref name="rosaannounced"></ref>

== באירוויזיון ==
על פי חוקי האירוויזיון, כל האומות למעט המדינה המארחת ו"חמש הגדולות" (צרפת, גרמניה, איטליה, ספרד והממלכה המאוחדת) נדרשות להעפיל מאחד משני חצאי הגמר על מנת להתמודד בגמר<ref name="Rules"></ref>; עשר המדינות המובילות מכל חצי גמר עולות לגמר. איגוד השידור האירופי (EBU) פיצל את המדינות המתחרות לשישה סלים שונים בהתבסס על דפוסי הצבעה מתחרויות קודמות, כאשר מדינות עם דפוס הצבעה דומה הוכנסו לאותו סל. ב-25 בינואר 2022 נערכה הגרלת הקצאה שהכניסה כל מדינה לאחד משני חצאי הגמר, וכן באיזו מחצית מהמופע הם יופיעו. ארמניה שובצה למחצית השנייה של חצי הגמר הראשון, שהתקיים ב-10 במאי 2022.<ref></ref>

לאחר שפורסמו כל השירים המתחרים לתחרות 2022 הוחלט סדר השירים לחצי הגמר על ידי מפיקי התוכניות ולא באמצעות הגרלה נוספת, כך ששירים דומים לא הוצבו זה ליד זה. ארמניה הופיעה אחרונה, לאחר נורווגיה.<ref></ref> ב-10 במאי 2022 ביצעה לין את "Snap" על בימת חצי הגמר הראשון של אירוויזיון 2022. עם הקראת התוצאות של שלב זה היא נמנתה בין האמנים שהעפילו לגמר. ב-13 במאי פורסם סדר ההופעות של הגמר, שנקבע פעם נוספת על ידי מפיקי התחרות. ארמניה הופיעה שמינית, לפני איטליה ואחרי נורווגיה. לבסוף דורגה במקום העשרים עם 61 נקודות.

== מיקומי שיא ==

=== מצעדי סוף שנה ===

==קישורים חיצוניים==

* 

== הערות שוליים ==

קטגוריה:שירי אירוויזיון 2022
קטגוריה:שירי ארמניה באירוויזיון
קטגוריה:שירים באנגלית
קטגוריה:שירי פולק-פופ
Places (אלבום)

Places (בעברית: מקומות) הוא אלבום האולפן השני של שחקנית הטלוויזיה והזמרת האמריקאית ליאה מישל.<ref name=":0"></ref> האלבום יצא לאור ב-28 באפריל 2017, על ידי חברת התקליטים קולומביה רקורדס.<ref name=":0" /> Places זכה לביקורות מעורבות מטעם המבקרים, אם כי הביצועים הקוליים של מישל זכו לביקורות חיובית ברובן.<ref></ref>

האלבום הגיע למקום ה-28 במצעד הבילבורד 200.<ref></ref>

== רשימת רצועות ==

== מיקומי שיא ==

== קישורים חיצוניים ==

== הערות שוליים ==

קטגוריה:אלבומי 2017
קטגוריה:אלבומים באנגלית
קטגוריה:אלבומים שהופקו על ידי ג'ון שנקס
קטגוריה:אלבומים שהופקו על ידי טובי גד
קטגוריה:אלבומי חברת קולומביה רקורדס
Duets: An American Classic

Duets: An American Classic (בעברית: דואטים: קלאסיקה אמריקאית) הוא אלבום האולפן ה-53 של זמר הג'אז האמריקאי טוני בנט. את האלבום הוציאה לאור ב-26 בספטמבר 2006 חברת התקליטים קולומביה רקורדס.<ref>[https://tonybennett.com/media.php?ty=album&tb=11 Tony Bennett.com]</ref>

== רקע ==
האלבום יצא לאור כחודש לאחר יום הולדתו ה-80 של בנט. השירים שנכללו באלבום כתובים בספר השירים האמריקאי הגדול, בדומה לשאר אלבומיו של בנט. בניגוד לאלבומים המורכבים מדואטים של אמנים שונים, שלרוב מוקלטים בנפרד, בנט היה נוכח באולפני ההקלטות עם כל אחד מהשותפים שלו לביצוע השירים.

== הצלחה מסחרית ==
האלבום הגיע למקום השלישי בבילבורד 200, ונמכר ב-202,000 עותקים בשבוע הראשון לצאתו.<ref></ref> הוא שהה ארבעה שבועות רצופים בעשרת האלבומים הפותחים את המצעד. Duets: An American Classic אף קיבל מעמד זהב מאיגוד תעשיית ההקלטות האמריקאי, והגיע למקום הראשון במצעד האלבומים הקנדי. אלבום ההמשך Duets II, יצא לאור בשנת 2011. בשנת 2007 הוא זכה בפרס גראמי לאלבום הפופ הווקאלי העממי הטוב ביותר.

== רשימת רצועות ==

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
! אוסטרליה (ARIA)
| זהב
| 35,000
|-
! קנדה (Music Canada)
| פלטינה ×2
| 200,000
|-
! אירלנד (IRMA)
| זהב
| 7,500
|-
! בריטניה (BPI)
| זהב
| 100,000
|-
! ארצות הברית (RIAA)<ref></ref>
| פלטינה ×2
| 1,500,000
|}

==קישורים חיצוניים==

== הערות שוליים ==

קטגוריה:אלבומי 2006
קטגוריה:אלבומי טוני בנט
קטגוריה:אלבומים באנגלית
קטגוריה:אלבומי ג'אז
קטגוריה:אלבומים שהגיעו למקום הראשון במצעד האלבומים הקנדי
קטגוריה:זוכי פרס גראמי לאלבום הפופ הווקאלי המסורתי הטוב ביותר
קטגוריה:אלבומי חברת קולומביה רקורדס
אנטון שטאך

אנטוך לוי שטאך (בגרמנית: Anton Levi Stach; נולד ב-15 בנובמבר 1998 בבוכהולץ שבגרמניה) הוא כדורגלן גרמני המשחק בעמדת הקשר בקבוצת הופנהיים מהבונדסליגה ובנבחרת גרמניה.

== קריירת מועדונים ==
שטאך גדל במחלקות הנוער של בוכהולצר FC, ורדר ברמן, JFV נורדווסט ואוסנבריק.

את הקריירה המקצוענית שלו הוא התחיל בקבוצת המילואים של אוסנבריק, ממנה עבר ל-SSV ידלו מהליגות הנמוכות, ולאחר מכן עבר לקבוצת המילואים של וולפסבורג.

ב-1 ביולי 2020 חתם שטאך בגרויטר פירט מהבונדסליגה השנייה. הוא ערך 30 הופעות ליגה במדי המועדון, בהן הבקיע שער אחד. בתום העונה העפילה גרויטר פירט לבונדסליגה.

ב-31 ביולי 2021 חתם שטאך במיינץ 05 מהבונדסליגה.

ב-1 בספטמבר 2023 חתם בהופנהיים.

== קריירה בינלאומית ==
שטאך היה חלק מסגל נבחרת גרמניה עד גיל 21.

שטאך היה חלק מסגל הנבחרת לטורניר הכדורגל באולימפיאדת טוקיו בשנת 2021.

במרץ 2022, זומן שטאך לראשונה לסגל הנבחרת הבוגרת על ידי המאמן האנזי פליק, לצמד משחקי הידידות מול נבחרות ישראל והולנד. ב-26 במרץ ערך את הופעת הבכורה שלו בנבחרת, בניצחון 2-0 על נבחרת ישראל במשחק ידידות.

== קישורים חיצוניים ==

קטגוריה:כדורגלנים גרמנים
קטגוריה:כדורגלני נבחרת גרמניה
קטגוריה:קשרי כדורגל גרמנים
קטגוריה:כדורגלני גרויטר פירט
קטגוריה:כדורגלני מיינץ 05
קטגוריה:כדורגלני הופנהיים
קטגוריה:כדורגלנים גרמנים באולימפיאדת טוקיו (2020)
קטגוריה:גרמנים שנולדו ב-1998
קאל רמפטון

קלווין לואלין "קאל" רמפטון (באנגלית: Calvin Lewellyn "Cal" Rampton; ) היה פוליטיקאי אמריקאי שכיהן כמושל יוטה ה-11 בשנים 1965–1977.

== ביוגרפיה ==
רמפטון נולד בבאוניטפול (Bountiful) שביוטה, בנם של לואלין סמית' רמפטון וג'נט קמפבל. בתום לימודיו התיכוניים בבית הספר התיכון דייוויס ב-1931, נטל רמפטון את השליטה על עסקי הרכב של משפחתו עקב מות אביו באותה השנה. הוא מכר את העסק בשנת 1933 ונרשם לאוניברסיטת יוטה, שם השלים את לימודיו הגבוהים ב-1936. בנוסף, בעת שעבר כעוזרו המנהלי של חבר הקונגרס ג'יימס ויליאם רובינסון , למד בבית הספר למשפטים של אוניברסיטת ג'ורג' וושינגטון. רמפטון שימש כתובע מחוז דייוויס מ-1938 עד 1940 – התפקיד הציבורי היחיד אליו ייבחר עד שיהיה למושל ב-1965.

במהלך מלחמת העולם השנייה שירת רמפטון באירופה כראש ועדת התביעות של צבא ארצות הברית בפריז. הוא הגיע לדרגת מייג'ור ועוטר בכוכב הארד. רמפטון המשיך לשרת בכוחות המילואים של הצבא והתקדם לדרגת קולונל עד שפרש. לאחר המלחמה פנה לעריכת דין, והצלחתו במשפט אזרחי זיכתה אותו במלגה לאקדמיה הבין-לאומית לעורכי הדין (International Academy of Trial Lawyers) שבמינסוטה. בבחירות 1954 התמודד לסנאט המדינתי של יוטה אך הפסיד, וב-1962 הפסיד פעם נוספת למועמדות ההמפלגה הדמוקרטית אל סנאט של ארצות הברית.

בשנת 1964 נבחר רמפטון למושל יוטה, והוא הושבע לתפקידו בראשית ינואר 1965. הוא המושל היחיד של יוטה שמילא שלוש תקופות כהונה מלאות ברציפות, והיה אחד המושלים הפופולריים בהיסטוריה של יוטה. במהלך כהונתו תמך רמפטון בהגדלת הוצאות הממשלה על החינוך, חקיקת זכויות אזרח מדינתי והקצאת כספים פדרליים להתחדשות עירונית. הוא היה תומך בתיקון שוויון הזכויות לחוקת ארצות הברית ונודע כתומך נלהב של מיזמי בנייה ברחבי יוטה, בהם אולם הסימפוניה של סולט לייק סיטי (היכל אברבנל בהווה) ומרכז האמנויות סולט לייק (מוזיאון יוטה לאמנות עכשווית דהיום). במשך שנה, בין יוני 1974 ליוני 1975, ישב בראש אגודת המושלים הלאומית.

לאחר שעזב את תפקידו, רמפטון עסק בעריכת דין עד שפרש לגמלאות בגיל 75. בשנת 2007 נפטר רמפטון לאחר מאבק במחלת הסרטן.

== קישורים חיצוניים ==
* [https://www.nga.org/governor/calvin-lewellyn-rampton/ קאל רמפטון], באתר אגודת המושלים הלאומית 
* 

==הערות שוליים==

קטגוריה:אמריקאים ממוצא סקוטי
קטגוריה:בוגרי אוניברסיטת יוטה
קטגוריה:בוגרי בית הספר למשפטים באוניברסיטת ג'ורג' וושינגטון
קטגוריה:מושלי יוטה
קטגוריה:מושלי מדינות ארצות הברית מהמפלגה הדמוקרטית
קטגוריה:יושבי ראש אגודת המושלים הלאומית
קטגוריה:אמריקאים שנולדו ב-1913
קטגוריה:אמריקאים שנפטרו ב-2007
מגן ישראל

מגן ישראל הייתה תוכנית לאומית למאבק במגפת הקורונה בישראל. על התוכנית אחראי משרד הבריאות, ומנהל התוכנית הוא פרויקטור הקורונה סלמאן זרקא.<ref></ref> מטרת התוכנית, הייתה להוריד את מקדם ההדבקה (אשר נקרא R), ולשמר אותו בסכום הקטן מ-1 לאורך זמן. חלק ניכר מעשרות העובדים במסגרת התוכנית, הם עובדים חיצוניים המועסקים במיקור חוץ לתקופת משבר הקורונה, כשלצידם עובדים אנשי משרד הבריאות.<ref></ref>

== חברי הצוות ==
עם הקמת תוכנית מגן ישראל ביולי 2020, נכנסו ארבעה אנשים לתפקידי מפתח, מנהל מגן ישראל (פרויקטור הקורונה), ראש דסק בחברה החרדית, ראש דסק בחברה הערבית וראש מטה מגן ישראל, וכולם הם דוקטורים או פרופסורים, שלפני כן לקחו חלק במערכת הבריאות בישראל.

פרופסור גבי ברבש החליט לפרוש מתפקידו כמנהל מגן ישראל עוד לפני שנכנס רשמית לתפקיד, הסיבה לכך הייתה סכסוך פנימי בינו לבין שרי הממשלה.<ref></ref> במקומו, מנהל איכילוב רוני גמזו מונה כפרויקטור הקורונה וכמנהל מגן ישראל.

בנובמבר 2020 מונה נחמן אש לתפקיד, וביוני 2021, מינה שרה הבריאות ניצן הורוביץ לתפקיד את סלמאן זרקא, מנכ"ל המרכז הרפואי זיו, שמכהן עד היום.<ref></ref>

מנהלי התוכנית לא לוקחים חלק בקבינט הקורונה, כמו שאר חברי הכנסת, אלא רק מייעצים ומדווחים.<ref></ref>

== מבנה ==
למגן ישראל יש 5 מטות: מגן אכיפה שנועד לאכוף את הסעיפים שנקבע על ידי חברי המטה, מגן הסברה שנועד לתכלל מהלכי הסברה עם הציבור, מטה "מגן אבות ואימהות" שנועד לתת מענה להגנה על דיירי מוסדות הגיל השלישי, "מטה רשויות מקומיות" שנועד להדק את הקשר עם הרשויות המקומיות בישראל ולפתח מענים וכלים ב-"רמה המונציפיאלית" ו-"מטה בריאותי כללי" שנועד לתאם שיתופי פעולה ולגבש המלצות למתווה מגבלות עבור הממשלה.<ref></ref>

== ראו גם ==
* מגפת הקורונה בישראל
* משרד הבריאות
* תו ירוק

== הערות שוליים ==

קטגוריה:ישראל: בריאות ורפואה
קטגוריה:מגפת הקורונה בישראל
סיירוס קרפנטר

סיירוס קליי קרפנטר (באנגלית: Cyrus Clay Carpenter; ) היה פוליטיקאי אמריקאי מאיווה, איש המפלגה הרפובליקנית, שכיהן כמושל איווה השמיני בשנים 1872–1876 וכחבר בית הנבחרים של ארצות הברית מטעם איווה בשנים 1879–1883.
==ראשית חייו==
סיירוס קרפנטר נולד בהרפורד, פנסילבניה. הוא למד בבתי ספר מקומיים וסיים את לימודיו באקדמיית הרפורד ב-1853. הוריו היו אסהל קרפנטר ואמנדה מ. תאייר, והוא היה צאצא של ויליאם קרפנטר, שהיגר לאמריקה באמצע שנות ה-30 של המאה ה-17 מאנגליה לרוהובות, מסצ'וסטס.

ב-1854 עבר קרפנטר לפורט דודג', איווה, ועסק שם בהוראה. לאחר מכן הוא עסק במדידת קרקעות, וב-1856 הוא עבד כמודד של מחוז ובסטר. הוא למד משפטים, אך מעולם לא עסק במקצוע. במרץ 1857 הצטרף קרפנטר למשלחת ההצלה שנשלחה לספיריט לייק לסייע למתיישבים שנושלו מבתיהם על ידי האינדיאנים משבטי הלקוטה לאחר טבח ספיריט לייק. בשנים 1856–1858 כיהן קרפנטר כחבר בית הנבחרים של איווה.

==מלחמת האזרחים==
במהלך מלחמת האזרחים האמריקאית התנדב קרפנטר כטוראי, וב-24 במרץ 1862 מונה כקפטן בכוחות המתנדבים. ב-26 בספטמבר 1864 הוא קודם לדרגת לוטננט קולונל, וב-12 ביולי 1865 הוא קודם לדרגת ייצוג של קולונל, "בשל שירות יעיל וראוי לשבח" כאשר הוא היה אחראי על האספקה בארמייה של ויליאם שרמן במהלך הצעדה אל הים. ב-14 ביולי 1865 השתחרר קרפנטר משירותו. במהלך המלחמה הוא גם שירת במטותיהם של הגנרלים ויליאם רוזקרנס, וג'ון לוגן.

לאחר תום שירותו, שב קרפנטר לאיווה, שם הוא נשא לאישה את סוזאן ק. ברקהולדר מפורט דודג'. בשנים 1866–1868 הוא שימש כרשם משרד הקרקעות המדינתי של איווה.
==מושל איווה וחבר הקונגרס==
ב-1871 התמודד קרפנטר מטעם המפלגה הרפובליקנית למשרת מושל איווה, וזכה בתקופת הכהונה הראשונה שלו בת השנתיים. ב-1873 הוא נבחר לכהונתו השנייה, ובסך הכול כיהן בתפקיד עד ראשית 1876. לאחר תום כהונתו כמושל, הוא מונה כמבקר השני של מחלקת האוצר של ארצות הברית, תפקיד בו הוא כיהן שנתיים עד ספטמבר 1877. ב-26 במרץ 1878 הוא מונה כנציב הרכבות של איווה.

ב-1878 נבחר קרפנטר כחבר בית הנבחרים של ארצות הברית מטעם מחוז הבחירה התשיעי של איווה, שהורכב אז מהרביע הצפון-מערבי של המדינה שהיה מיושב בדלילות. ב-1880 הוא נבחר לכהונה שנייה בבית הנבחרים, וב-1882 הוא לא התמודד על כהונה נוספת. בסך הכול הוא כיהן בבית הנבחרים ממרץ 1879 ועד מרץ 1883.

==שנותיו האחרונות==
ב-1883 התמודד קרפנטר שוב על מושב בבית הנבחרים של איווה, וזכה בתקופת כהונה של שנתיים בשנים 1884–1886. לאחר שובו בפעם האחרונה מוושינגטון הבירה, הוא שימש כמנהל הדואר של פורט דודג' בשנים 1889–1893. הוא גם ניהל את חוותו ואת עסקי המקרקעין שלו.

סיירוס קרפנטר נפטר בפורט דודג' ב-29 במאי 1898. הוא נטמן בבית הקברות אוקלנד שבעיר.

==קישורים חיצוניים==
* [https://www.nga.org/governor/cyrus-clay-carpenter/ סיירוס קרפנטר] באתר אגודת המושלים הלאומית 
* 
* [http://uipress.lib.uiowa.edu/bdi/DetailsPage.aspx?id=54 סיירוס קרפנטר] במילון הביוגרפי של איווה 
* [https://politicalgraveyard.com/bio/carpenter-carper.html#837.17.76 סיירוס קרפנטר] באתר The Political Graveyard 
* 

==הערות שוליים==

קטגוריה:מושלי איווה
קטגוריה:מושלי מדינות ארצות הברית מהמפלגה הרפובליקנית
קטגוריה:חברי בית הנבחרים של ארצות הברית מאיווה
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי האספה הכללית של איווה
קטגוריה:אמריקאים ממוצא אנגלי
קטגוריה:אנשי צבא האיחוד
קטגוריה:סגל מחלקת האוצר של ארצות הברית
קטגוריה:אמריקאים שנולדו ב-1829
קטגוריה:אמריקאים שנפטרו ב-1898
ברבור (סוג)

ברבור (שם מדעי: Cygnus) הוא סוג של עופות מים ממשפחת הברווזיים המכילה את מרבית המינים בשבט הברבורים, כל המינים החיים בקבוצה למעט ברבור קוסקורובה מאמריקה הדרומית.

הברבורים הם הגדולים בבני סדרת האווזאים החיים ומהגדולים שבעופות המעופפים בכלל, כשהגדול מביניהם הוא הברבור המצוי שמשקלו מעל 23 ק"ג לעיתים ומוטת כנפיו מעל 2 מטרים. הברבורים ניזונים מעל פני המים משאריות מזון וצמחייה ולעיתים גם מבעלי חיים קטנים.

בסוג זה ישנם 6 מינים חיים, מתוכם ארבעה חיים בחצי הכדור הצפוני לאורך אמריקה הצפונית וחלק מאירואסיה (כולל בישראל) בעוד שניים (ברבור שחור וברבור שחור-צוואר) חיים באוסטרליה ואמריקה הדרומית (בהתאמה).

==מינים==
בסוג 6 מינים חיים:
{| class="wikitable sortable mw-collapsible" cellspacing="0"
! שם !! שם מדעי !! תמונה!! משקל !! תפוצה
|-
| ברבור מצוי ||Cygnus olor||משקל: 10–23 ק"ג|| נפוץ ברחבי אסיה ובאירופה
|-
| ברבור שר ||Cygnus cygnus||משקל: 7.4–14 ק"ג|| נפוץ באיסלנד וצפון אירופה ואסיה
|-
| ברבור מחצצר ||Cygnus buccinator||משקל: 7–13.6 ק"ג|| נפוץ בצפון אמריקה
|-
| ברבור הטונדרה ||Cygnus columbianus||משקל: 4.3–9.5 ק"ג||נפוץ במזרח אסיה, אירופה וצפון אמריקה
|-
| ברבור שחור ||Cygnus atratus||משקל: 4–9 ק"ג|| נפוץ באוסטרליה
|-
| ברבור שחור-צוואר ||Cygnus melanocoryphus||משקל: 3.5–6.7 ק"ג|| נפוץ בדרום אמריקה ובעיקר בקולומביה
|-
|}

===מינים נכחדים מהסוג===
* ברבור ניו זילנדי (Cygnus sumnerensis)
* Cygnus csakvarensis
* Cygnus mariae
* Cygnus verae
* Cygnus liskunae
* Cygnus hibbardi
* ברבור ענק (Cygnus falconeri)
* Cygnus paloregonus
* Cygnus equitum
* Cygnus lacustris
* Cygnus atavus
* בנוסף ישנם מין חסר שם מהפליסטוקן העליון של טורקיה ומין חסר שם מהפליסטוקן של אוסטרליה.

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:ברבורים
רמת ביירון

רמת ביירון (באנגלית: Byron Heights) היא רמה הממוקמת בקצה החלק הצפון-מערבי הקיצוני של אי פוקלנד המערבי, באיי פוקלנד, טריטוריה של הממלכה המאוחדת, הממוקמת בדרום האוקיינוס האטלנטי.

שיא גובהה של הרמה 497 מטרים מעל פני הים.

הרמה ממוקמת 11.65 קילומטרים דרומית-מזרחית מנקודת הואופ (Hope Point).

== הגנה אווירית ==
בשיא הרמה (בנקודתה הגבוהה ביותר) ממוקם מכ"ם רמת ביירון (Remote Radar Head Byron Heights) המופעל על ידי הכוחות הבריטיים של איי דרום האוקיינוס האטלנטי (British Forces South Atlantic Islands (בראשי תיבות: BFSAI)) כחלק ממערכת השליטה האווירית הכוללת גם את מכ"ם הר אליס שבאי פוקלנד המערבי, ואת מכ"ם הר קנט, באי פוקלנד המזרחי.

== קישורים חיצוניים ==
* [https://mapcarta.com/20009688 מפת אזור רמת ביירון]
* [https://www.thinkdefence.co.uk/port-stanley-airport-before-during-and-after-1982/ ההגנה האווירית של איי פוקלנד]
* 
* [https://weather.my/weather/byron-heights/current-weather/location/?gid=3832005&language=english&country=falkland-islands מזג אוויר נוכחי מעודכן ברמת ביירון]
** [https://weather.my/weather/byron-heights/7-days/list/?gid=3832005&language=english&country=falkland-islands תחזית מזג אוויר עדכנית ארוכת טווח עבור רמת ביירון]
** [https://weather.my/weather/byron-heights/history/daily-history/?gid=3832005&station=23946&date=2022-03-19&language=english&country=falkland-islands נתוני מזג אוויר היסטוריים עבור רמת ביירון]

== הערות שוליים ==

ביירון
קטגוריה:איי פוקלנד: צבא וביטחון
חקירת בית הדין הפלילי הבין-לאומי בעניין אוקראינה

[[סמליל בית הדין הפלילי הבין־לאומי]]
חקירת בית הדין הפלילי הבין־לאומי בעניין אוקראינה החלה ב-2 בדצמבר 2022, כאשר התובע הכללי של בית הדין הפלילי הבין-לאומי, כרים קאן, הכריז על חקירת פשעי מלחמה שלכאורה בוצעו על ידי רוסיה בין 21 בנובמבר 2013 (הפלישה הרוסית לקרים) ל.

==רקע==

ממשלת אוקראינה הגישה שתי בקשות רשמיות לבית הדין הפלילי הבין-לאומי לחקור את כל פשעי המלחמה ופשעים אחרים נגד האנושות שאולי ביצעה רוסיה באוקראינה.

==פתיחת החקירה==
ב-25 בפברואר 2022, יום לאחר תחילת הפלישה הרוסית לאוקראינה, הצהיר תובע בית הדין הפלילי הבין-לאומי, כרים קאן, כי בית הדין הבין-לאומי יכול "להפעיל את סמכות השיפוט שלו ולחקור כל מעשה של רצח עם, פשע נגד האנושות או פשע מלחמה שבוצעו בתוך אוקראינה". חאן הצהיר ב-28 בפברואר כי בכוונתו לפתוח בחקירה מלאה וכי ביקש מהצוות שלו "לפעול לשימור ראיות". הוא הצהיר שיהיה מהיר יותר לפתוח את החקירה באופן רשמי אם מדינה החברה בבית הדין הפלילי הבין-לאומי תבקש חקירה באופן רשמי, לפי סעיף 13(א) של אמנת רומא.

ראש ממשלת ליטא, אינגרידה שימוניטה, הצהירה ב-28 בפברואר כי ליטא ביקשה לפתוח את החקירה. ב-2 במרץ 2022 חאן הצהיר כי קיבל פניות מ-39 מדינות, מה שאפשר לו לפתוח בחקירה לפי סעיף 14 של אמנת רומא. חאן הצהיר כי הפרקליטות כבר "זיהתה מקרים פוטנציאליים". ב-11 במרץ הצטרפו יפן ומקדוניה הצפונית לפניות, והעלו את מספר המדינות הפונות ל-41.

==החקירה==
התובע הצהיר ב-3 במרץ 2022 כי צוות ראשוני המורכב מ"חוקרים, עורכי דין ואנשים בעלי ניסיון מיוחד בתכנון מבצעי" נשלח ל"אזור אוקראינה" כדי להתחיל באיסוף ראיות.

ב-17 במרץ 2023 הוציא בית הדין הפלילי הבין-לאומי בהאג צו מעצר נגד נשיא רוסיה, ולדימיר פוטין, ונגד נציבת זכויות הילדים של רוסיה, מריה לבובה-בלובה, בטענה שהם נושאים באחריות פלילית ל, המהווים הפרה של דיני מלחמה האוסרים העברת אוכלוסייה מהשטח הכבוש לשטח המעצמה הכובשת.

== ראו גם ==
* טענות לפשעי מלחמה בפלישה הרוסית לאוקראינה

==קישורים חיצוניים==
* 
* 
* 
* [https://www.idi.org.il/articles/38380 מלחמת רוסיה אוקראינה: התשובות לכל השאלות], המכון הישראלי לדמוקרטיה

==הערות שוליים==

קטגוריה:הפלישה הרוסית לאוקראינה
קטגוריה:חקירות בית הדין הפלילי הבין-לאומי
לחיים הפקות

לחיים הפקות היא חברת הפקות המתמחה בהפקת ושיווק אלבומי מוזיקה חסידית וניגונים חסידיים.

החברה מפיקה את אלבומיו של יוסף משה כהנא בהם גם את סדרת האלבומים הפופולריים לחיים טיש ומפיצה את רוב האלבומים בסוגת המוזיקה החסידית כיום, בהם אלבומי אהרלה סמט, בני פרידמן, מוטי שטיינמץ, זאנוויל ויינברגר, משולם גרינברגר, יעקב יהודה דסקל, מאיר אדלר ועוד. החברה מפיקה אלבומים לילדים בשפת היידיש בשם לחיים קינדער האלבומים מופצים ברחבי העולם, בעיקר בישראל, אירופה ובארצות הברית.

כן מפיקה החברה את אלבומי ניגוני בעלז, ניגוני חסידות ויז'ניץ, סקולען וחצרות חסידיות נוספות שבהפקתו של מנהל החברה יוסף משה כהנא.

לחברה משרדים בישראל ובארצות הברית.

במהלך השנים חתמה החברה עם חברת גרינטק - החברה ששיווקה בזמנו את אלבומיהם של יעקב שוואקי, אברהם פריד, יוסי גרין, יידל ורדיגר ונוספים. ההסכם איפשר לחברת גרינטק לשווק את האלבומים של לחיים הפקות.

==ראו גם==
* לחיים טיש
* יוסף משה כהנא
* גל פז

==קישורים חיצוניים==
* 

==הערות שוליים==

קטגוריה:מוזיקה חסידית
קטגוריה:חברות תקליטים ישראליות
קטגוריה:חברות הפקה ישראליות
דרכון איראני

החלק הקדמי של [[דרכון ביומטרי איראני]]
דרכון איראני הוא מסמך נסיעה, המונפק לאזרחי איראן המאפשר להם לצאת אל מחוץ לגבולות איראן, ומזכה את נושאו להגנה וסיוע קונסולרי של איראן מול גורמים זרים. נכון למרץ 2022, נושאי דרכון איראני מורשים להיכנס ל-42 מדינות וטריטוריות ללא צורך באשרת כניסה.

איראן החלה להנפיק דרכונים דיפלומטיים ביומטריים ודרכוני שירות ביומטרי ביולי 2007. דרכונים ביומטריים רגילים מונפקים מ-20 בפברואר 2011. דרכונים אלה מכילים 32 עמודים.

בחלק הפנימי של הדרכון נכתב: "מחזיק דרכון זה אינו רשאי לנסוע לפלסטין הכבושה", הכוונה לישראל.

== שפות ==
כל מידע בדרכון כתוב בפרסית ורובו גם באנגלית.

== הגבלות על נסיעות ==
מכיוון שאיראן אינה מכירה או מקיימת יחסים דיפלומטיים עם מדינת ישראל (כמו כמה מדינות מוסלמיות אחרות), אנשים המשתמשים בדרכון איראני אינם מורשים על פי החוק האיראני לנסוע לישראל.

== דרישות אשרה לאזרחים איראנים ==
נכון למרץ 2022, לאזרחים איראנים הייתה גישה ללא אשרה ל-42 מדינות וטריטוריות, מה שדירג את הדרכון האיראני במקום ה-101 מתוך 111 מבחינת חופש הנסיעה על פי מדד הנלי לדרכונים.
דרישות אשרה לאזרחים איראנים

== היסטוריה ==
דרכון פרסי משנת 1892
הדרכון הפרסי הראשון הונפק בתקופת שלטונו של נאסר א-דין שאה בסביבות 1885. בעבר הוא נקרא מסמך נסיעה והטקסט היה כולו בפרסית. בתקופת שלטונו של אחמד שאה (תחילת המאה ה-20) נוספו הכותרות הצרפתיות למסמך "Passeport du passage: au nom de Sa Majeste Imperiale le Shahinschah de Perse" (דרכון המעבר: בשם הוד מלכותו הקיסרית שהאנשה הפרסי). לאחר 1935 שונה התואר לאימפריה של איראן.

== גלריית תמונות היסטוריות ==
<gallery>
קובץ:OldIranPassport.jpg|דרכון איראני/דרכון אימפריה משנת 1975
קובץ:Gozarname10.jpg|כיסוי דרכון אימפריה.
קובץ:Gozarname1.jpg|דרכון אימפריה - 'כללים שעל נושא הדרכון לשמור' (בשפה הצרפתית).
קובץ:Iranian Passport Datapage.jpg|דף נתוני הדרכון האיראני
קובץ:Iranian New Passport Data Page.jpg|דף נתוני דרכון איראני (2017)
</gallery>

== הערות שוליים ==

איראן
קטגוריה:איראן: חוק ומשפט
האגם היבש רוג'רס

האגם היבש רוג'רס (באנגלית: Rogers Dry Lake) הוא מדבר מלח במדבר מוהאבי, במחוז קרן, קליפורניה. שמו של האגם לקוח מאנגלוז של השם הספרדי רודריגז (Rodriguez). האגם מהווה חלק חשוב בתפעולת בסיס חיל האוויר אדוארדס. פני השטח העמידים שלו מהווים בסיס מצוין למסלולי המראה ונחיתה טבעיים. האגם נודע בשם "האגם היבש מיורוק" (Muroc) בפי אנשי הבסיס.

==גאולוגיה==
האגם ממוקם בעמק האנטילופות, כ-160 ק"מ מצפון ללוס אנג'לס ומכסה שטח של כ-175 ק"מ רבועים בנקודה הנמוכה של העמק, היוצר מין צורת 8 עדינה. האגם נוצר לפני כ-2.5 מיליון שנים, במהלך תקופת הפליסטוקן. אורכו 21.1 קילומטר ורוחבו 8.9 בקצוותיו המרחוקים. קרקעית האגם אינה קשה לרוב, דבר המקנה לה היכולת לעמוד בלחץ של כ-250 PSI מבלי להתבקע. דבר המאפשר נחיתה בטוחה אפילו למטוסים הכבדים ביותר

במהלך עונות גשומות במיוחד, יכולת הספיחה של קרקעית האגם מגיעה עד לקצה יכולתה, דבר הגורם להיווצרותן של שלוליות מים מלוחים, בגלל מישוריות האדמה, כל המים הנותרים עלולים להתנקז לנקודה הנמוכה באגם, ברום של כ-700 מ'.
האגם נמצא בסמוך להאגם היבש רוזמונד, אשר במהלך תקופת ההולוקן היווה הוא ביחד עם רוג'רס גוף מים מתוקים גדול יותר.
==היסטוריה==
השתמשו בשטח האגם לראשונה לפריסת מסילות רכבת, עם תחנת מים עבור מנועי קיטור אשר מוקמה על ידי מסילת אטציסון-טופאקה-סנטה פה. בשנת 1910, משפחת קורום התיישבה על קרקעית האגם בניסיון להקים מושבה קטנה בשם "מיורוק". הניסיון להקמת המושבה נכשל אך השם מיורוק נשאר ונהיה לרווח לאחר מכן בקרב אנשי הסביבה כמה עשרות שנים לאחר מכן. בשנת 1933, הגיע צבא ארצות הברית למקום, בחיפוש אחר מקום מתאים למטווח אימוני הפצצה. אז, נגלה הפוטנציאל השימושי של קרקעית האגם כמקור למסלולים טבעיים. בעקבות כך, שנתיים לאחר מכן, בשנת 1937, הגיס האווירי של צבא ארצות הברית הקים במקום את בסיס חיל האוויר מיורוק לאימון וניסוי, אשר לאחר מכן, בעקבות מותו בהתרסקות מטוס של טייס הניסוי גלן אדוארדס, נקרא לזכרו בסיס חיל האוויר אדוארדס.

במהלך מלחמת העולם השנייה, דגם באורך 200 מטרים של ספינה בסגנון ספינות הצי הקיסרי היפני נבנה על קרקעית האגם. הדגם נקרא מיורוק מארו (Muroc Maru) או בשם קוד: AAF Temporary Building (Target) T-799. הדגם נהרס ופונה לאחר מכן בשנת 1950.
===בסיס חיל האוויר אדוארדס===
רבים מההישגים התעופתיים הראויים לציון של ארצות הברית הושגו או נשברו באגם הזה, זאת בנוסף לבחינה וניסוי של אבות-טיפוס של כלי טיס רבים וידועים, כגון ה-F-15 איגל, שבירת מחסום הקול על ידי צ'אק ייגר והנחיתות הנסיוניות הראשונות של מעבורות החלל.
האגם אף מפורסם בשל ציור שושנת הרוחות הגדול בעולם. תכנון הציור בוצע על ידי משרד ציוני הדרך ההיסטוריים לאומי בשנת 1985.

על האגם ישנם כשבעה מסלולי נחיתה והמראה פעילים.

==קישורים חיצוניים==

==הערות שוליים==

קטגוריה:מדבריות מלח
קטגוריה:ארצות הברית: מדבריות
קטגוריה:קליפורניה: גאוגרפיה
הפיקוד הארקטי

הפיקוד הארקטי (בדנית: Arktisk Kommando) הוא פיקוד של כוחות ההגנה הדניים האחראי על אכיפת הריבונות הדנית בתחומי גרינלנד ואיי פארו.

==היסטוריה==
הפיקוד הוקם ב-31 באוקטובר 2012 כאיחוד של שני פיקודים נפרדים: פיקוד גרינלנד ופיקוד איי פארו. לפיקוד ישנן שתי מפקדות. אחת בנוק שבגרינלנד, והשנייה בטורסהאבן שבאיי פארו.

הפיקוד כולל חיילים משלוש הזרועות של כוחות ההגנה, וכן עובדים אזרחיים. משימות הפיקוד הן בעיקרן הגנה צבאית, אך גם ממלא גם משימות אזרחיות כמו חילוץ והצלה, ופיקוח על הדיג. הפיקוד כולל גם את סיירת מזחלות הכלבים סיריוס האמונה על אכיפת הריבונות הדנית בשממה הגרינלנדית.

==קישורים חיצוניים==

* 

* [https://www.forsvaret.dk/da/organisation/arktisk-kommando/ הפיקוד הארקטי], באתר משרד ההגנה הדני

קטגוריה:כוחות ההגנה של דנמרק
ג'ושוע ניובולד

ג'ושוע גסקיל ניובולד (באנגלית: Joshua Gaskill Newbold; ) היה פוליטיקאי אמריקאי מאיווה, איש המפלגה הרפובליקנית, שכיהן כסגן מושל איווה בשנים 1876–1877, ולאחר מכן, בעקבות התפטרותו של סמואל ג'. קירקווד כדי לאייש מושב בסנאט של ארצות הברית, הוא הושבע כמושל איווה העשירי, תפקיד בו הוא כיהן עד 1878.
==ראשית חייו==
ג'ושוע ניובולד נולד במחוז פאייט שבפנסילבניה למשפחה קווייקרית. בהמשך הוא המיר את דתו לבפטיזם. ב-1854 הוא עבר לאיווה, שם הוא היה לחוואי.

לאחר פרוץ מלחמת האזרחים האמריקאית התגייס ניובולד לצבא האיחוד כקפטן בפלוגה C ברגימנט הרגלים ה-25 של איווה, ולחם ב, ב, ב, ב, ב ובצעדה אל הים.

==קריירה פוליטית==
בשנים 1872–1876 כיהן ניובולד כחבר בבית הנבחרים של איווה. לאחר מכן הוא נבחר מטעם המפלגה הרפובליקנית כסגן מושל המדינה. בפברואר 1877 התפטר מושל המדינה, סמואל ג'. קירקווד, לאחר שנבחר לסנאט של ארצות הברית. מתוקף תפקידו, הושבע ניובולד כמושל איווה העשירי, והוא כיהן בתפקידו עד לתום תקופת כהונתו המתוכננת של קירקווד בינואר 1878.

בשנים 1899–1903 כיהן ניובולד כראש עיריית מאונט פלזנט שבאיווה.<ref></ref>

ג'ושוע ניובולד נפטר במאונט פלזנט ב-10 ביוני 1903. הוא נטמן בבית הקברות פורסט הום שבעיר.

==קישורים חיצוניים==

* [http://uipress.lib.uiowa.edu/bdi/DetailsPage.aspx?id=285 ג'ושוע ניובולד] במילון הביוגרפי של איווה 
* [https://politicalgraveyard.com/bio/nevin-newel.html#514.59.24 ג'ושוע ניובולד] באתר The Political Graveyard 
* 

==הערות שוליים==

קטגוריה:מושלי איווה
קטגוריה:מושלי מדינות ארצות הברית מהמפלגה הרפובליקנית
קטגוריה:סגני מושלי איווה
קטגוריה:חברי האספה הכללית של איווה
קטגוריה:ראשי עיריות באיווה
קטגוריה:אנשי צבא האיחוד
קטגוריה:אמריקאים שנולדו ב-1830
קטגוריה:אמריקאים שנפטרו ב-1903
פיקוד איי פארו

בסיס מכ"ם של [[נאט"ו בסורנפלי על האי סטריימוי, איי פארו.]]
פיקוד איי פארו (בדנית: Færøernes Kommando או בראשי תיבות: FRK) היה פיקוד של כוחות ההגנה הדניים אשר היה אחראי על אכיפת הריבונות הדנית בתחומי איי פארו.

==היסטוריה==
ב-5 בספטמבר 1951 רוכזו כל הכוחות הדנים באזור איי פארו תחת "המחוז הצבאי פארו" (Færøernes Marinedistrikt). ב-1 ביוני 1961 שונה שם הכוח ל"פיקוד איי פארו". מטה הפיקוד נקבע בתחנה הימית בטורסהאבן. ב-2 ביולי 2002 הועבר המטה למיורקאדלור, והתחנה בטורסהאבן הועברה לממשלת איי פארו. ב-31 באוקטובר 2012 אוחד הפיקוד יחד עם פיקוד גרינלנד ליצירת הפיקוד הארקטי.

==קישורים חיצוניים==
* [http://www.navalhistory.dk/Danish/FlaadensAnsigt/Vaabenskjolde/FaeroernesKommando.htm פיקוד איי פארו] באתר העוסק בהיסטוריה של הצי הדני

קטגוריה:כוחות ההגנה של דנמרק
קטגוריה:איי פארו